ELÄMÄÄ JUMALAN VALTAKUNNASSA
Lunastuksen todellisuus
Pyhiä varustamassa -
Tyrone Singh.
Hei, olen Tyrone Singh. Tervetuloa ohjelman pariin.
Tulevien viikkojen aikana käymme läpi sitä, -
miten voimme saada horjumattoman uskon vaikeina aikoina.
Jumala haluaa, että uskomme on horjumaton, ja uskon, -
että on olemassa tiettyjä totuuksia, joihin voimme tarttua, -
jotta pysyisimme horjumattomina paikoillamme vaikeina aikoina.
Käymme näitä asioita läpi tässä opetussarjassa.
Ota Raamattu ja muistiinpanovälineet esiin, sillä tutkimme Jumalan sanaa.
Tee muistiinpanoja ja sovella näitä totuuksia elämääsi, -
niin Jumalan sana juurtuu elämääsi. Silloin sinusta tulee horjumaton.
Rukoillaan. Isä, kiitämme Sinua sanastasi.
Kiitos siitä, että sanasi sanoo, että vaikka ruoho kuivuu -
ja kukka lakastuu, meidän Jumalamme sana pysyy iäti.
Isä, kiitämme siis Sinua sanastasi, ikuisesta Jumalan sanasta.
Kiitos, ettei se koskaan järky, ja kun tutkimme sanaasi, -
Henki antaa meille siitä ilmoituksen, -
joka varustaa ja vahvistaa kansaasi -
Jeesuksen nimessä, aamen.
Aloitetaan siitä, että Jumala haluaa meidän olevan järkkymättömiä -
kaiken sen keskellä, mitä maailmassa nyt tapahtuu.
Olette varmasti tietoisia muutoksista, joita viime vuosina on tapahtunut.
Ne ovat vaikuttaneet elämäämme tavalla tai toisella, -
ja osa niistä vaikuttaa meihin yhä, -
mutta meidän täytyy säilyttää horjumaton usko Jumalaan.
Usko, joka ei horju, ei kyseenalaista Jumalaa -
eikä käänny pois Jumalan luota muiden asioiden puoleen.
Tällainen usko on vahva vaikeuksien keskellä.
Jeesus antoi tästä esimerkin.
Hän kertoi vertauksen kahdesta rakentajasta Matteuksen luvussa 7.
Toinen heistä kuuli sanan ja teki sen mukaan.
Hän oli viisas mies.
Hän kuuli sanan ja teki sen mukaan, -
kun taas toinen mies vain kuuli sanan, muttei soveltanut sitä elämäänsä.
Kun elämän myrskyt tulivat ja tuulet puhalsivat, -
se, joka kuuli sanan ja teki sen mukaan, pysyi vahvana ja lujana.
Sen sijaan sitä, joka vain kuuli sanan, muttei soveltanut sitä elämäänsä, -
verrattiin tyhmään mieheen, -
joka rakensi talonsa hiekalle. Mitä tämä siis tarkoittaa?
Jos haluamme olla horjumattomia vaikeina aikoina, -
jos haluamme pysyä lujina elämän myrskyjen keskellä, -
on elintärkeää, että olemme Jumalan sanan kuulijoita ja tekijöitä.
Emme ole vain sanan kuulijoita, vaan sen kuulijoita ja tekijöitä.
Raamattu näyttää meille kuvan siitä, miltä horjumaton usko näyttää.
Apostoli Paavali oli yksilö, jonka usko oli horjumaton.
Raamatun perusteella vaikuttaa, että vaikka hän kärsi vaikeuksia, -
häntä kivitettiin ja hakattiin, ja hän kärsi haaksirikkoja, -
hänen uskonsa ei horjunut.
Hän vain jatkoi työtään ja meni eteenpäin vaikeuksien keskellä.
Jos sinulla on Raamattu lähellä, etsi Roomalaiskirjeen luku 8, jae 31.
Room. 8:31.
Tai luetaan itse asiassa jakeesta 37.
Apostoli Paavali kirjoittaa: "Mutta näissä kaikissa me saamme -
jalon voiton hänen kauttansa, joka meitä on rakastanut."
Jumala antaa meille riemuvoiton kaikissa näissä asioissa. Mitä ne ovat?
Asiat, joihin Paavali viittaa, ovat jakeessa 35: -
"Kuka voi meidät erottaa Kristuksen rakkaudesta?
Tuskako, vai ahdistus, -
vai vaino, vai nälkä, vai alastomuus, vai vaara, vai miekka?"
Eli siis tuska, ahdistus, vaino, nälkä, alastomuus, vaara ja miekka.
Hän sanoo: "Mutta näissä kaikissa me saamme jalon voiton -
hänen kauttansa, joka meitä on rakastanut."
"...saamme jalon voiton hänen kauttansa, joka meitä on rakastanut."
Ja katso jaetta 38: "Sillä minä olen varma siitä, -
ettei kuolema eikä elämä, ei enkelit eikä henkivallat, -
ei nykyiset eikä tulevaiset, ei voimat, -
ei korkeus eikä syvyys, eikä mikään muu luotu -
voi meitä erottaa Jumalan rakkaudesta, -
joka on Kristuksessa Jeesuksessa, meidän Herrassamme."
Huomaa, että hän sanoo: "Olen varma."
Hän oli luottavainen eikä suostunut horjumaan.
Hän sanoi olevansa varma siitä, ettei kuolema eikä elämä, -
eivät enkelit eivätkä henkivallat, eivät nykyiset eivätkä tulevaiset -
voi erottaa meitä Kristuksen rakkaudesta.
Tämä on horjumatonta uskoa tuskan, ahdistuksen, -
vainon, nälän, alastomuuden, vaaran ja miekkojen keskellä.
Jumala haluaa, ettemme mekään, Hänen kansansa, horju näinä aikoina.
Kuten sanoin, tulevien jaksojen aikana käymme läpi useita totuuksia, -
joista on tultava totta elämässämme. Niitä asioita on seitsemän.
Jos tartumme näihin seitsemään ilmoitukseen -
ja otamme ne osaksi elämäämme, -
luottamuksemme Jumalaan on horjumaton.
Toinen perustavanlaatuinen raamatunkohta on Ps. 118:6.
Ps. 118:6.
Siinä sanotaan: "Herra on minun puolellani, -
en minä pelkää; mitä voivat ihmiset minulle tehdä?"
Halleluja! Herra on minun puolellani.
Huomaa, mitä psalminkirjoittaja sanoo: "Minä en pelkää."
"Minä en pelkää." Mitä se tarkoittaa?
Se tarkoittaa, että hän on jo tehnyt päätöksensä.
Herra on minun puolellani, ja minä en suostu pelkäämään.
Pelkääminen on siis valinta.
Pelko voi tulla, mutta voit päättää, ettet pelkää.
Minä en pelkää. Hän siis sanoo: "Herra on minun puolellani, -
en minä pelkää; mitä voivat ihmiset minulle tehdä?"
Julista kanssani: "Herra on minun puolellani, -
en minä pelkää; mitä voivat ihmiset minulle tehdä?"
Aamen. Tämä henkilö on päätöksensä tehnyt.
Hän on jo päättänyt, ettei aio horjua eikä liikkua.
Tuli mitä tuli. Tulipa mitä tahansa ääniä tai melua, -
haasteita tai hyökkäyksiä, -
minä en pelkää enkä horju.
Minä en pelkää sitä, mitä ihminen voi minulle tehdä.
Horjumaton usko.
Otetaan toinen perustavanlaatuinen raamatunkohta psalmien luvusta 112.
Psalmi 112 on todella voimallinen.
Se on itse asiassa siunatun miehen kuvaus.
Psalmi 112 on kuvaus siitä, miltä siunattu mies näyttää.
Luetaan jakeesta 1: "Halleluja!
Autuas se mies, joka Herraa pelkää ja suuresti halajaa hänen käskyjänsä!"
Aamen. "...joka Herraa pelkää ja suuresti halajaa hänen käskyjänsä!
Hänen jälkeläisensä tulevat voimallisiksi maassa..."
Englanniksi puhutaan jälkeläisten sijaan siemenestä.
"...oikeamielisten suku tulee siunatuksi."
Eli tämän miehen, joka pelkää Herraa ja iloitsee Hänen käskyistään, -
jälkeläiset tulevat voimallisiksi maassa, -
ja oikeamielisten suku tulee siunatuksi.
Koska hän pelkää Herraa, hän on siunattu mies, -
ja hänen elämänsä yllä oleva siunaus vaikuttaa tuleviinkin sukupolviin.
Katsotaan jaetta 3. Tämä on siunatun miehen kuvaus.
"Varallisuus ja rikkaus on hänen huoneessansa..."
Kun joku on siunattu, hänellä on tarpeeksi itselleen -
ja myös siihen, että hän voi auttaa muita menestymään.
Aamen. Juuri siksi Jumala siunaa meitä taloudellisesti.
Ei siksi, että voisimme kylpeä rahassa ja kerätä sitä itsellemme, -
vaan Jumala siunaa meitä, jotta meillä olisi itsellämme tarpeeksi -
ja siitä jäisi vielä ylikin rahaa, jolla voisimme siunata muita.
Katso tätä: "Varallisuus ja rikkaus on hänen huoneessansa, -
ja hänen vanhurskautensa pysyy iankaikkisesti."
Tämä on syvällinen raamatunkohta tähän hetkeen.
Ilmastonmuutoksen ja monien muiden mullistusten vuoksi -
moni on menettänyt työpaikkansa, ja tulevaisuus tuntuu epävarmalta.
Miten voin maksaa vuokran ja laskut? Miten me selviämme tästä?
Tässä sanotaan, Jumalan siunaus ja voimaannuttaminen -
tuovat varallisuuden ja rikkauden huoneeseemme.
Jumalan lapsina me emme ole riippuvaisia maailmantaloudesta.
Isämme pitää lapsistaan huolen.
Isämme huolehtii meistä ja varmistaa, -
että vaikeuksien keskellä Hänen kansansa ei vain selviydy, -
vaan menestyy. Menestymme vaikeina aikoina, -
koska Jumala haluaa maailman tietävän, -
miten hyvin Hän kohtelee lapsiaan. Siitä tulee todistus maailmalle.
Jumala on uskollinen ja pitää lapsistaan huolen.
Katsotaan jaetta 4: "Oikeamielisille koittaa pimeydessä valkeus..."
Siunattu mies vaeltaa siis valkeudessa.
Tiesitkö, että Saatana ei pysty toimimaan valkeudessa?
Saatana ei voi toimia valkeudessa. Hän pystyy toimimaan vain pimeässä.
Ja tässä sanotaan: "Oikeamielisille koittaa pimeydessä valkeus."
Eli siis Jumalan siunauksen ansiosta me voimme vaeltaa valkeudessa.
Jos Saatana voi toimia vain pimeydessä, -
Jumalan sanan valkeuden nouseminen pysäyttää kaiken, -
mikä voi toimia vain pimeydessä.
Tässä sanotaan, että hän on armollinen, laupias ja vanhurskas.
Jae 5: "Hyvin käy sen miehen, joka on laupias ja antaa lainaksi, -
joka hoitaa asiansa oikeuden mukaan."
Siunattu mies on laupias ja antaa lainaksi, -
hän hoitaa asiansa oikeuden mukaan.
Jae 6 on se, josta varsinaisesti halusin puhua.
"Sillä ei hän ikinä horju..." Tässä puhutaan siunatusta miehestä.
"Sillä ei hän ikinä horju, -
vanhurskas säilyy ikuisessa muistossa."
Jae 7: "Ei hän pelkää pahaa sanomaa..."
Siunattu mies ei pelkää pahoja uutisia.
Tiedätte varmasti, että nykyisin liikkuu kaikenlaisia uutisia.
Kuten tiedätte, joka puolelta tulvii valtavasti tietoa -
ja myös väärää tietoa tai disinformaatiota.
Rehellisesti sanottuna aina ei edes tiedä, mitä tulisi uskoa.
On vaikea tietää, kuka puhuu totta. Moni ajaa jotain agendaa.
Kaiken tämän väärän tiedon ja monenlaisten äänien keskellä -
on jotain, mihin me voimme luottaa ja mikä on luotettavaa.
On jotain, mikä ei horju, ja se on Jumalan sana.
Jumalan sana ei muutu, vaan se on iankaikkinen.
Jumalan sana ei ole vain tarinoita, vaan siinä Jumala puhuu kansalleen -
tuoden meille toivoa ja valoa pimeiden aikojen keskelle.
"Ei hän pelkää pahaa sanomaa, -
hänen sydämensä on vahva, sillä hän turvaa Herraan."
Aamen. Toista perässäni: "Minä en pelkää pahaa sanomaa, -
en pelkää huonoja uutisia, -
sydämeni on vahva, sillä minä turvaan Herraan."
Tämä on horjumatonta uskoa Jumalaan.
Jae 8 "Hänen sydämensä on luja ja peloton..."
Tämä on Jumalan sanaa. Tämä on siunatun miehen kuvaus.
Jos olet uskovainen, olet Kristuksessa ja olet siunattu.
Olet siunattu Kristuksessa. Meidän pitää nähdä itsemme siunattuina.
Haluan tarkastella seitsemää totuutta. Aloitamme tänään ensimmäisestä.
Ensimmäinen totuus on, -
että meillä pitää olla ilmoitus -
lunastuksemme todellisuudesta Kristuksessa.
Mitä tulee sanaan 'todellisuus' Raamatussa, -
muistatte varmasti jakeen Joh. 14:6, jossa Jeesus sanoi Tuomakselle: -
"Minä olen tie ja totuus ja elämä; -
ei kukaan tule Isän tykö muutoin kuin minun kauttani."
Hän sanoi: "Minä olen tie ja totuus."
Kreikan kielessä tuo totuutta vastaava sana -
voidaan kääntää myös todellisuudeksi.
Hän sanoo siis: "Minä olen tie ja todellisuus ja elämä."
Toisin sanoen Jeesus on todellisuutemme.
Mitä tahansa ympärillämme ja maailmassa tapahtuukin, -
älä koskaan päästä todellisuutta näköpiiristäsi. Jeesus on todellisuus.
Itse asiassa jakeessa Joh. 17:17 Jeesus sanoi: -
"Pyhitä heidät totuudessa; -
sinun sanasi on totuus."
Tässäkin kohtaa sana 'totuus' voidaan vaihtaa 'todellisuudeksi'.
"...sinun sanasi on todellisuus." Mitä tahansa ympärilläsi tapahtuukin, -
mitä tahansa onkaan menossa ulkopuolellasi, -
varmista, että sisimmässäsi Jumalan sana on todellisuutesi, -
koska Jeesus sanoi, että Hänen sanansa on totuus tai todellisuus.
Kaikki, mitä täällä tapahtuu, -
on väliaikaista ja voi muuttua, mutta Jumalan Sana ei muutu.
Näinä vaikeina aikoina tarkastelemme seitsemää totuutta.
Ensin meidän on tarkasteltava pelastuksemme todellisuutta.
Sen tulisi olla meille todellisuutta, -
todellisempaa kuin se, mitä ympärillämme tapahtuu.
Jos sinulla on Raamattu esillä, etsi sieltä Heprealaiskirje, -
luku 9, jae 11.
"Mutta kun Kristus tuli tulevaisen hyvän ylimmäiseksi papiksi, -
niin hän suuremman ja täydellisemmän majan kautta, -
joka ei ole käsillä tehty, se on: joka ei ole tätä luomakuntaa, -
meni, ei kauristen ja vasikkain veren kautta, vaan oman verensä kautta -
kerta kaikkiaan kaikkeinpyhimpään ja sai aikaan iankaikkisen lunastuksen."
Halleluja. Uhrinsa ja verensä kautta Jeesus hankki meille -
iankaikkisen lunastuksen.
Ei väliaikaista lunastusta, vaan iankaikkisen.
Hän teki sen kerran ja kertakaikkisesti.
Katsotaan seuraavaksi jaetta Kol. 2:15.
"Hän riisui aseet hallituksilta ja valloilta -
ja asetti heidät julkisen häpeän alaisiksi; -
hän sai heistä hänen kauttaan voiton riemun."
Toisin sanoen voidakseen hankkia meille iankaikkisen lunastuksen -
Jeesuksen oli ensin kukistettava paholainen.
Hän riisui aseet hallituksilta ja valloilta.
Voidakseen pelastaa meidät -
ja ostaa meidät takaisin eli lunastaa meidät -
Jeesuksen oli riisuttava hallitukset ja vallat aseista ja kukistettava ne.
Haluan sinun tietävän, että kaiken sen, mitä Jeesus teki, -
sen, että Hän kukisti paholaisen ja riisui hänet aseista, -
Hän teki meidän puolestamme ja sijastamme, ei itsensä tähden.
Hän ei itse tarvinnut sitä.
Ensinnäkin Hän siis riisui aseet hallituksilta ja valloilta.
Hän asetti heidät julkisen häpeän alaisiksi ja sai heistä voiton riemun.
Toiseksi jakeen Hepr. 2:14 mukaan Hän kukisti kuolemansa kautta -
sen, jolla oli kuolema vallassaan, eli paholaisen.
Eikö olekin hyvä uutinen?
"...että hän kuoleman kautta kukistaisi sen, jolla oli kuolema vallassaan..."
Ja tässä sanotaan, kuka se on: paholainen eli perkele.
Mitä uskovaan siis tulee, hänet on lunastettu vihollisen käsistä -
ja pimeyden valtakunnasta. Mitä uskovaan tulee, -
hänen osaltaan paholainen on tämän mukaan tuhottu.
Paholaisella ei ole mitään valtaa heihin, jotka Jeesus on lunastanut.
Jakeessa Gal. 3:13 sanotaan: "Kristus on lunastanut..."
Ei, että Hän tulee ehkä joskus lunastamaan, -
vaan Hän on lunastanut meidät.
"...lain kirouksesta, kun hän tuli kiroukseksi meidän edestämme ―
sillä kirjoitettu on: 'Kirottu on jokainen, joka on puuhun ripustettu'".
Eli Jeesuksesta tuli tuo kirous meidän sijastamme, -
jotta voisimme tulla vapaiksi ja olla siunatut.
Itse asiassa Kristus on lunastanut meidät lain kirouksesta, -
kun hän tuli kiroukseksi meidän edestämme, -
että Aabrahamin siunaus tulisi osaksemme.
Abrahamin siunaus tulee osaksemme, jotta olisimme siunattuja ihmisiä, -
joiden sydän on kiinnittynyt siihen, että luotamme Herraan.
Ensimmäinen totuus tai todellisuus, jonka on tultava vahvaksi meissä, -
on, että meidät on lunastettu.
Tämä ei ole mikään vitsi tai pelkkä tarina, vaan iankaikkinen totuus.
Herramme ja Pelastajamme on jo saanut sen aikaan puolestamme.
Hän lunasti meidät. Olemme lunastettuja ihmisiä.
Kristus on lunastanut meidät lain kirouksesta.
Luetaan yhdessä Kolossalaiskirjeen luvusta 1.
Kol. 1:13.
Luetaan sittenkin jakeesta 12. "...kiittäen Isää, -
joka on tehnyt teidät soveliaiksi olemaan osalliset siitä perinnöstä, -
mikä pyhillä on valkeudessa, häntä, joka on pelastanut meidät..."
Hän on pelastanut meidät. Se on siis jo tapahtunut.
"...on pelastanut meidät pimeyden vallasta..."
Se on hyvä uutinen. "...on pelastanut meidät pimeyden vallasta -
ja siirtänyt meidät rakkaan Poikansa valtakuntaan."
Meidät on lunastettu. Tässä sanotaan, että Hän on pelastanut meidät.
Eli kun Kristus lunasti meidät, -
Hän nosti meidät pois Saatanan valtakunnasta ja pimeydestä.
Hän lunasti meidät pimeydestä ja siirsi meidät omaan valtakuntaansa.
Se on hyvä uutinen, ja siitä täytyy tulla meille luja totuus, -
lunastuksen todellisuuden vahva totuus.
Lunastus ei tule voimaan vasta sitten, kun kuolemme -
ja menemme taivaaseen tai uuteen elämään, -
vaan lunastuksemme todellisuus on alkanut nyt.
Me olemme nyt lunastettuja ja vapautettuja.
Anna tämän totuuden tulla itsellesi todelliseksi.
Anna sen tulla lujaksi elämässäsi.
Kun tämä totuus on elämässäsi luja, olet horjumaton, -
koska olet toisessa valtakunnassa.
Mitä tahansa Maa-planeetalla tapahtuukin tällä hetkellä, -
sen ei pitäisi vaikuttaa meihin.
Minulle tulee mieleen Vanhan testamentin kohta, -
jossa Mooses meni Egyptiin vapauttamaan Jumalan kansan -
ja tapahtui monenlaisia vitsauksia.
Raamattu sanoo, että kun yksi vitsauksista, pimeys, -
oli tullut maan ylle, israelilaisten asuinalueella oli valoisaa.
Siellä, missä Jumalan kansa asui, oli valoisaa.
Pimeys ei voittanut valoa tuolla alueella.
Haluan kertoa sinulle tänään, -
että vaikka maailmassa tapahtuisi pimeitä asioita, -
voit olla varma siitä, että sinä olet valkeudessa.
Sillä, mitä maailmassa tapahtuu, ei ole valtaa vaikuttaa meihin, -
ellemme anna sille valtaa tehdä niin.
Päätän olla ajattelematta näitä asioita. Sydämeni luottaa vakaasti Herraan.
Toista perässäni: "Sydämeni luottaa vakaasti Herraan."
Sarjan ensimmäinen totuus, jonka pitää tulla meille todelliseksi, -
on lunastuksemme todellisuus.
Meidät on lunastettu.
Kristus on hankkinut meille iankaikkisen lunastuksen.
Hän on lunastanut meidät pimeyden vallasta.
Hän on vapauttanut meidät. Olemme lunastettuja ihmisiä.
Hän tuhosi sen, jolla oli kuolema vallassaan, eli siis paholaisen, -
joten mitä uskovaisiin ja meidän elämäämme tulee, -
elämme vapaina kaikista vihollisen vaikutteista, hyökkäyksistä ja töistä.
Nousemme niiden yläpuolelle lunastuksemme todellisuuden vuoksi.
Nähdään seuraavassa jaksossa. Muistakaa, että Jeesus on Herra.
Hei, olen Tyrone Singh. Jos ohjelma siunasi sinua, -
voit tukea TV7:n työtä. Lahjoitustiedot näkyvät ruudulla.
Haluan kiittää sinua siitä, että rakastat ja tuet tätä työtä.
Yhdessä voimme vaikuttaa. Jeesuksen nimessä, aamen.
Suomennos: Anni Lähteenmäki